Νεαρούλες μου και νεαρούληδές μου, καλημέεεεεεραααααα!!!!!!!

Ελπίζω να είστε όλοι σας υπέροχα και να έχετε βαρεθεί να κάνετε ….διάφορα….

Καιρός και για λίγη….. εξω - σχολική διασκέδαση!

Μαζέψτε λοιπόν το κέφι και την ατελείωτη όρεξή σας και…….. ΠΑΜΕ!!!

ΜΑΘΗΜΑ: **Λογοτεχνία**

ΤΑΞΗ: **Α΄ Γυμνασιου**

ΚΕΙΜΕΝΟ: **«Πουλάκι» , Ι. Βηλαράς, σελίδα σχολ. Βιβλίου 130**

ΔΙΔΑΣΚΟΥΣΑ ΚΑΘΗΓΗΤΡΙΑ:  **Κίσσα Σωτηρία**

Παιδιά, σκέφτηκα να κάνουμε μια επανάληψη για να θυμηθούμε και να ολοκληρώσουμε με όσους ίσως έλειπαν, αυτό το όμορφο ποίημα που είναι και δημοτικό τραγούδι.

Τα βήματά μας θα είναι τα εξής:

1. Παρακάτω θα σας δώσω κάποιες πληροφορίες για το ποίημα.
2. Θα μπείτε σε μια διεύθυνση που θα σας δοθεί για να δείτε αναλυτικά την επεξεργασία του ποιήματος.
3. Θα σας δώσω το γνωστό φύλλο εργασιών… ξέρετε εσείς!!!!!!
4. Θα σας δώσω και τις απαντήσεις για να τις συγκρίνετε με τις δικές σας που θα γράψετε σε ένα φύλλο στο τετράδιό σας .

**ΒΗΜΑ 1.**

Το κείμενο που διαβάζουμε είναι **ποίημα**. Η λέξη προέρχεται από το ρήμα της αρχαίας ελληνικής: **ποιώ = δημιουργώ**. Άρα **ποίημα = δημιούργημα**.

Κάθε ποίημα αποτελείται από **κομμάτια** τα οποία ονομάζονται **στροφές** και κάθε στροφή αποτελείται από σύντομες **σειρές** που ονομάζονται **στίχοι**.

Εκείνος που γράφει στίχους ονομάζεται **στιχουργός** . Πολλά ποιήματα γίνονται τραγούδια. Για να γίνει αυτό χρειάζεται κάποιος να φτιάξει μουσική, να γράψει δηλαδή νότες. Αυτό το κάνει ο **συνθέτης.** Εκείνος που κάνει τελικά το τραγούδι γνωστό σε όλους μας είναι ο….. **τραγουδιστής!**